Kakortokas
Kakortokas (gren. Qaqortoq), seniau – Julianhobas (dan. Julianehåb) – miestas Kujaleko savivaldybėje, pietinėje Grenlandijoje. Mieste gyvena 3 100 gyventojų. Pagal gyventojų skaičių Kakortokas yra didžiausias pietų Grenlandijos miestas ir ketvirtas pagal dydį visoje Grenlandijoje. Pavadinimas vakarų grenlandų kalba reiškia „baltas“. Kakortoką įkūrė norvegų pirklys Andersas Olsenas 1775-aisiais. Čia yra seniausias Grenlandijos fontanas (ilgą laiką buvo vienintelis, bet vėliau Sisimute pastatė dar vieną).